डीएम ने कहा- सीधे कार्रवाई करने पर साधु के समर्थक बवाल कर सकते हैं। यदि ऊपर से ऐसा आदेश करा दें तो कार्रवाई के बाद मेरी नौकरी बची रह जाएगी। उन दिनों उत्तर प्रदेश के मुख्यमंत्री संपूर्णानंद थे। नागार्जुन ने कहा, मुख्यमंत्री को फोन मिलाइए। स्वयं डीएम ने मुख्यमंत्री को फोन मिलाकर रिसीवर नागार्जुन को पकड़ा दिया। संपूर्णानंद नागार्जुन से सुपरिचित थे। उन्होंने नागार्जुन से सारा वाकया जानने के बाद डीएम को तुरंत कार्रवाई का आदेश दे दिया। डीएम के निर्देश पर जिले के कप्तान फोर्स लेकर आश्रम पर पहुंच गए और साधु को उसके हमलावर चेले-चपाटियों समेत गिरफ्तार कर लिया।